OzLabs/hebrew-wiki-articles huggingface dataset:
חומצה איזופתלית

חומצה איזופתלית (Isophthalic acid) או חומצה מטא-פתלית היא חומצה קרבוקסילית ארומטית שנוסחתה C<sub>8</sub>H<sub>6</sub>O<sub>4</sub>. המולקולה בנויה מטבעת בנזן אליה קשורות שתי קבוצות חומציות בעמדה מטה (על שני פחמנים בעמדות 1 ו3) זהו איזומר של חומצה פתלית וחומצה טרפתלית. החומר משמש לייצור פולימר כדוגמת נומקס ובתערובת עם חומצה טרפתלית לסינתזת הפולימר לייצור בקבוקי משקה.
חומצה איזופתלית מיוצרת מחמצון של מטא-קסילן על ידי חמצן בקטליזה של קובלט-מנגן. במעבדה ניתן גם להשתמש בחומצה כרומית כמחמצן.
מלח הבריום של חומצה איזופתלית מסיס מאוד בניגוד למלח הבריום של האיזומרים האחרים של חומצה פתלית.

==איזומרים==
חומצה איזופתלית היא אחת משלושה איזומרים של בנזן די-קרבוקסיל שני האיזומרים האחרים הם חומצה פתלית בה תופסות החומצות הקרבוקסיליות את עמדות 1 ו 2בטבעת הבנזן וחומצה טרפתלית בה מצויות החומצות בעמדת פרה כלומר על פחמנים 1 ו 4.
{|
150px
-
|חומצה פתלית
|חומצה איזופתלית
|חומצה טר-פתלית (מטה-פתלית)
|-
| (ortho-phthalic acid)
| (meta-phthalic acid)
| (para-phthalic acid)
|}

==קישורים חיצוניים==

*[http://www.inchem.org/documents/icsc/icsc/eics0500.htm MSDS] (גיליון בטיחות חומרים) של חומצה איזופתלית (אנגלית)

קטגוריה:ערכים שבהם תבנית בריטניקה אינה מתאימה
איזופתלית, חומצה
איזופתלית, חומצה
החלטה 497 של מועצת הביטחון של האו"ם

החלטה 497 של מועצת הביטחון של האו"ם היא החלטה של מועצת הביטחון של האו"ם שהתקבלה במועצת הביטחון של האומות המאוחדות ב-17 בדצמבר 1981, והיא עוסקת בהחלת החוק הישראלי ברמת הגולן.

ההחלטה התקבלה בעקבות קבלת חוק רמת הגולן בכנסת ישראל ב־14 בדצמבר 1981 שקבע כי "המשפט, השיפוט והמינהל של המדינה יחולו בשטח רמת הגולן".

מועצת הביטחון קבעה כי החלטת ישראל להחיל את חוקיה, סמכויות השיפוט והמינהל על רמת הגולן, היא בטלה ומבוטלת ואין לה כל תוקף משפטי בינלאומי (סעיף 1 להחלטה).

== ראו גם ==
* החלטה 478 של מועצת הביטחון של האו"ם

== קישורים חיצוניים ==
* [http://unscr.com/en/resolutions/doc/497 החלטה 497], באתר האו"ם 

497
497
קטגוריה:רמת הגולן
קטגוריה:גבול ישראל–סוריה
497
קיסוסן אנטארקטי

קִיסוֹסָן אַנְטַרְקְטִי (שם מדעי: Cissus antarctica), המכונה גם "גפן הקנגורו", הוא אחד מהמינים הידועים ביותר מהסוג קיסוסן (Cissus) ממשפחת הגפניים. זהו צמח מטפס שמקורו באוסטרליה.

קיסוסן אנטארקטי משמש לעיתים כצמח נוי בגינות הנמצאות באזורים סובטרופיים, כגון קליפורניה. היות שהצמח עמיד ביותר ויכול להסתגל גם לחיים באור מועט, הוא פופולרי גם כצמח בית. עם זאת, הצמח לא מתמודד היטב עם חום הגבוה מ15°C, וכאשר הוא נחשף לחום כזה, ובעיקר לחום ממוקד (כמו למשל הסקה מרכזית), עליו עלולים לנשור.

==קישורים חיצוניים==

* [http://www.gardening.org.il/month_plant/kisosan.html מידע על הצמח וגידולו מאתר ארגון לגננות ונוף בישראל] 

== הערות שוליים ==

קטגוריה:צמחים שתוארו ב-1804
קטגוריה:טקסונים שתוארו בידי אטיין פייר ונטנה
קטגוריה:גפניים
ישראל עמידן

ישראל עמידן (וָטֶנשטיין; 9 באפריל 1921 – 30 באוגוסט 1968) היה כנר ומורה ישראלי.

==ביוגרפיה==
ישראל בן דוד וטנשטיין נולד בטרנסילבניה שברומניה בשנת 1921, וכעבור שנים ספורות עלה לארץ ישראל. בני משפחתו התיישבו במושב כפר גדעון, שעם מייסדיו נמנו. עמידן היה תלמידם של צבי הפטל, הכנר הראשי של התזמורת הפילהרמונית הישראלית, יוסף קמינסקי ועדן פרטוש. לאחר סיום לימודיו יצא לארצות הברית, להשתלמות בבית הספר ג'וליארד בניו יורק, שם למד גם מוזיקולוגיה. הוא ניגן בתזמורת הקאמרית רמת גן והיה הנגן הראשי של תזמורת האופרה הישראלית.

עמידן לימד ב[https://arts.tau.ac.il/music/about אקדמיה למוזיקה בתל אביב]. בין הנודעים בתלמידיו: הכנר יאיר קלס והוויולן עתר ארד. בשנת 1952 יצא לבלגיה לשם עבודה במחקרו בשיטות נגינה בכינור, להמלצת מורו ומנהל האקדמיה למוזיקה בתל אביב, עדן פרטוש. באמצע שנות ה-50 השתתף בקורסי קיץ לנגינה בתזמורת באקדמיית הקיץ בזלצבורג אצל המנצח הקרואטי לוברו פון מאטאצ'יץ'.

בנוסף, לימד במדרשת אורנים, שם ריכז את מחלקת הכינור. ספריית התווים הגדולה שלו הועברה ממדרשת אורנים למרכז המוזיקה בבית האמנויות שבקיבוץ מזרע.

בשנת 1965 יצא ספרו "צעדים למתחילים, 50 שירים עבריים בעיבוד לכינור" במכון למוסיקה ישראלית.
המכון למוסיקה ישראלית הוציא גם את "מדריך לחמש הפוזיציות הראשונות של הכינור"<ref></ref> של עמידן.

ישראל עמידן נפטר בחיפה ב-1968, בגיל 47. הוטמן בבית העלמין הדרום בחולון.

אחיו הצעיר, נפתלי עמידן (1926–2007), היה מנהל המוסד לבטיחות ולגיהות בשנים 1966–1981.

== קישורים חיצוניים ==
* [https://web.archive.org/web/20120331144132/http://israel-amidan.com/heb/frameEN.html ישראל עמידן]: דפים ממחברות של עמידן וכן דפים המציגים תצלומי משפחה ותכתובת אישית

==הערות שוליים==

קטגוריה:כנרים ישראלים
קטגוריה:מורים למוזיקה בישראל
קטגוריה:מוזיקאים ישראלים
קטגוריה:ישראלים ילידי רומניה
קטגוריה:מועצה אזורית עמק יזרעאל: אישים
קטגוריה:סגל אוניברסיטת תל אביב: מוזיקה
קטגוריה:סגל אורנים - המכללה האקדמית לחינוך
קטגוריה:אישים הקבורים בבית העלמין הדרום
קטגוריה:ישראלים שנולדו ב-1921
קטגוריה:ישראלים שנפטרו ב-1968
אנדרה גרטלר

אנדרה גרטלר (בהונגרית: Gertler André; 26 ביולי 1907 – 23 ביולי 1998) היה כנר יהודי הונגרי בלגי ומורה לכינור.

== חייו ==
גרטלר נולד בבודפשט, הונגריה והיה בין תלמידיו של ינה הובאי. בתקופת השלטון הנאצי נמלט לבלגיה והתמנה למורה בקונסרבטוריון המלכותי למוזיקה בבריסל.

גרטלר היה ידיד ומעריץ של בלה בארטוק, והקליט את כל יצירותיו של בארטוק לכינור, לרבות שני הקונצ'רטי. פרשנותו למוזיקה של בארטוק נחשבת לאחת המעולות ביותר. הקלטת 44 הדואיות לשני כינורות, עם יוזף סוק, נחשבת לאחת הגרסאות הטובות ביותר שבנמצא. גרטלר התמקד בעיקר במוזיקה עכשווית, בין השאר הקונצ'רטי של ברג והינדמית, תקופה שבה עוד לא תפסו מלחינים אלה את מקומם בקהל הרחב. גרטלר לא הסתפק ברפרטואר זה, אלא ניגן בביצועי בכורה יצירות של מלחינים מוכרים עוד פחות, כמו אלכסנדר טנסמן, מטיאש שייבר ועוד. עם זאת, הרפרטואר שלו כלל גם יצירות מוכרות, כמו קונצ'רטי של יוהאן סבסטיאן באך, טרטיני, מוצרט ובטהובן ומוזיקה קאמרית מקובלת. בסוף המאה ה-20 והמאה ה-21 התחדש העניין בקריירה של גרטלר והתחדשו רבות מהקלטותיו. 

בין תלמידיו: רודולף ורתן, אנדרה ריו ויאיר קלס.

אנדרה גרטלר היה נשוי לפסנתרנית הדנית דיאנה אנדרסן, שעמה הרבה להופיע ולהקליט. ב-1998 בהיותו בן 90 מת בבריסל.

== קישורים חיצוניים ==

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:כנרים יהודים הונגרים
קטגוריה:כנרים בלגים
קטגוריה:מוזיקאים יהודים בלגים
קטגוריה:מורים למוזיקה יהודים
קטגוריה:הונגרים שנולדו ב-1907
קטגוריה:הונגרים שנפטרו ב-1998
לארי מק'מרטרי

לארי ג'ף מק'מרטרי (באנגלית: Larry Jeff McMurtry; 3 ביוני 1936 – 25 במרץ 2021) היה סופר ותסריטאי קולנוע אמריקאי. בספריו תיאר מק'מרטרי את אזורי הספר של ארצות הברית בשלהי המאה ה-19 ואת החיים בטקסס של ימינו. בין יצירותיו – "תנאים של חיבה" (1975) ו"יונה בודדה" (1985) עליו זכה בפרס פוליצר. מק'מרטרי עסק גם ביצירה קולנועית וטלוויזיונית. הרומן "יונה בודדה" עובד לטלוויזיה למיני-סדרה וזכה במספר פרסי אמי. "תנאים של חיבה" ו"הר ברוקבק", שמק'מרטרי השתתף בכתיבת התסריט שלו, עובדו שניהם לסרטים וזכו בפרסי אוסקר.

==ביוגרפיה==
מק'מרטרי נולד בארצ'ר סיטי, טקסס לרות הייזל (לבית מק'לוור) וויליאם ג'פרסון מק'מרטרי שהיה חוואי. מק'מרטרי גדל בחווה מחוץ לארצ'ר סיטי, העיר ששימשה מאוחר יותר כהשראה לעיר "תאליה" שהופיעה בכמה מיצירותיו. הוא קיבל תואר ראשון מאוניברסיטת צפון טקסס ותואר שני מאוניברסיטת רייס.

בשנת 1990 כתב את התסריט לסרט הטלוויזיה "מונטנה" שביים וויליאם גראהם לרשת הטלוויזיה TNT, וכיכבו בו בין היתר ג'ינה רולנדס ומייקל מדסן.

== חייו האישיים ==
בנו של מק'מרטרי, ג'יימס מק'מרטרי, הוא כותב, זמר וגיטריסט. אשתו הקודמת היא מרצה לאנגלית וחיברה אף היא מספר ספרים. באפריל 2011 נישא מק'מרטרי בשנית לנורמה פיי קיזי, אלמנתו של הסופר קן קיזי.

נפטר ב-25 במרץ 2021.

== יצירתו (רשימה חלקית) ==
* הצגת הקולנוע האחרונה (1961): סיפורם של שני צעירים הגדלים יחד בטקסס. עובד לסרט קולנוע ב-1971 בבימויו של פיטר בוגדנוביץ'.
* תנאים של חיבה (1975): סיפור מערכת היחסים בין אם ובתה. עובד לסרט קולנוע באותו שם ב-1983 בכיכובו של ג'ק ניקולסון.
* טקססוויל (1987): ספר המשך להצגת הקולנוע האחרונה. עובד לסרט באותו השם.
* יונה בודדה (1985): מסעם של שני סיירים טקסנים, סרן אוגוסטוס מק'ריי ושותפו סרן וודרו קול, המעבירים את עדר הבקר שלהם מגבול מקסיקו למונטנה. זוכה פרס פוליצר. עובד למיני-סדרה טלוויזיונית בכיכובם של רוברט דובאל וטומי לי ג'ונס ב-1989.
* רחובות לארדו (1993): המשכו של "יונה בודדה". סרן וודרו קול ואחד מעובדיו מחברת "הט קריק", הבוקר פי איי, יוצאים למרדף אחר רוצח מקסיקני צעיר בשם ג'ואי גרזה.
* גבר מת מהלך (1995): מסעם הראשון של קול ומק'ריי כסיירים טקסנים. ב-1996 עובד למיני-סדרה בכיכובם של דייוויד ארקט וג'וני לי מילר.
* ירח קומנצ'י (1997): קורותיהם של וודרו קול ואוגוסטוס מק'ריי בימים שלפני "יונה בודדה". קול ומק'ריי משרתים כסיירים טקסנים ומשתתפים במרדף אחרי גנב סוסים קומאנצ'י בשם "קיקינג וולף" (זאב בועט).
*ג'ו בל (2020): מבוסס על סיפורו האמיתי של ג'ו בל, אדם שיצא לטיול ברחבי ארצות הברית כדי להעלות את המודעות לבריונות עקב התאבדות בנו.

==קישורים חיצוניים==

* 

קטגוריה:סופרים אמריקאים
קטגוריה:בוגרי אוניברסיטת צפון טקסס
קטגוריה:בוגרי אוניברסיטת רייס
קטגוריה:תסריטאי קולנוע אמריקאים
קטגוריה:אמריקאים שנולדו ב-1936
קטגוריה:אמריקאים שנפטרו ב-2021
גפנית מחומשת

גפנית מחומשת (שם מדעי: Parthenocissus quinquefolia) היא צמח מטפס נשיר מהסוג גפנית שבמשפחת הגפניים שמוצאו מיבשת אמריקה.

==צמיחה==
הגפנית המחומשת יכולה להגיע עד לגבהים של 20–30 מטר בטבע, באמצעות רפידות דבק חזק בגודל 5 מ"מ הנמצאות על קצות קנוקנותיה.

פרחיה קטנים וירוקים וגדלים באשכולות באביב, והופכים עד סוף הקיץ או תחילת הסתיו לפירות בצבע סגול-שחרחר, בקוטר 5–7 מ"מ. הפירות מכילים חומצה אוקסלית בכמות שרעילה ליונקים, אך הם אינם רעילים לציפורים, ומשמשים כמקור מזון חשוב בחורף למינים רבים של ציפורים.

הגפנית משמשת כצמח נוי והיא מפורסמת בעיקר בזכות הגוונים העזים אשר מקבלים עליה בשלכת. הגפנית משמשת גם כהצללה למבנים וקירות מתוך מטרה לסייע לוויסות הטמפרטורה במבנה.
בשלכת

==קישורים חיצוניים==

קטגוריה:גפניים
ממשלת יפן

ממשלת יפן (ביפנית: 内閣) היא הרשות המבצעת ביפן. בראשה עומד ראש הממשלה, שממונה על ידי הדיאט, וחברים בה עד 14 שרים נוספים, אשר אותם ממנה ראש הממשלה, והוא יכול גם לפטרם. הממשלה נותנת דין וחשבון באופן קולקטיבי לדיאט, ועליה להגיש התפטרותה בהתקבל הצעת אי אמון בבית הנבחרים (הבית התחתון). ממשלת יפן במתכונתה הנוכחית פועלת מיסודה של חוקת יפן, אשר נכנסה לתוקפה בשנת 1947, אם כי מועצת שרים אף התקיימה ביפן תחת חוקת מייג'י בין השנים 1889–1946, אלא שאז היא הייתה כפופה לקיסר.

==מינוי==
לפי החוקה, ראש ממשלת יפן הוא חבר הדיאט, וממונה בהחלטה של הדיאט. לאחר מינוי ראש הממשלה הוא ממנה את שריו, כאשר לפחות מחציתם חייבים להיות חברי אחד מבתי הדיאט. כל חברי הממשלה חייבים להיות אזרחים (במובן לא אנשי צבא). חוק הממשלה משנת 2001 קובע כי מספר שרי הממשלה, לא כולל ראש הממשלה, לא יעלה על 14, אולם אם יש בכך צורך, ניתן להעלות את מספר השרים ל-17. 

על הממשלה להתפטר בהתקיים אחד מן התנאים הבאים:
* קבלת הצבעת אי אמון, או דחיית הצבעת אמון, על ידי בית הנבחרים, אלא אם אותו בית מתפזר בתוך 10 ימים;
* התכנסות ראשונה של הדיאט לאחר בחירות כלליות לבית הנבחרים;
* התפנות משרת ראש הממשלה או הכרזת כוונתו של ראש הממשלה להתפטר.

==סמכויות==
לפי החוקה, לממשלת יפן הסמכות הביצועית הבלעדית במדינה, ואף פעולות שהקיסר מבצע מתוקף תפקידו דורשות למעשה את עצת הממשלה ואישורה. עיקר סמכויות הממשלה ניתנות לראש הממשלה, אשר מאצילן לשרים ומפקח על ביצוען.

עם הסמכויות הביצועיות של הקיסר, שכאמור נדרשות את אישור הממשלה נמנות:
* כינוס הדיאט
* פיזור בית הנבחרים
* הכרזה על בחירות כלליות לדיאט
* הענקת אותות
* מינוי נשיא בית המשפט העליון

סמכויות אחרות הניתנות לממשלה במפורש:
* ביצוע הוראות החוק
* ניהול יחסי חוץ
* חתימה על אמנות, בכפוף לאישור הדיאט
* ניהול השירות הציבורי
* ניסוח התקציב, אשר מאושר על ידי הדיאט
* פרסום צווים ותקנות
* הענקת חנינה כללית או פרטית, קציבת עונש והשבת זכויות
* חתימה על חוקים, שמתבצעת על ידי ראש הממשלה והשר הממונה
* מינוי שופטים לבית המשפט העליון, וכן סגני שרים.

==קישורים חיצוניים==

* 
* [http://www.kantei.go.jp/foreign/index-e.html אתר הממשלה]
* [http://www.kantei.go.jp/foreign/96_abe/meibo/daijin/index_e.html הרכב הממשלה]

==הערות שוליים==

*
קטגוריה:יפן: פוליטיקה
מומסיה

מוּמְסִיָה (ערבית ممسيّة) הוא כפר צ'רקסי נטוש בצפון רמת הגולן, אשר שכן במרחק של כחמישה קילומטרים דרומית לעיר קוניטרה, למרגלות הר בני רסן (תל-ע'סניה). הכפר שמרבית תושביו היו צ'רקסים ומיעוטם טורקמנים, חרב לאחר מלחמת ששת הימים ונמצא כיום בשליטת ישראל.

==היסטוריה==
ראשית ההתיישבות במקום מתוארכת לשלהי המאה ה-3 תקופת שלטונה של האימפריה הרומית. המקום יושב על ידי השבט הבדואי "בני ע'סאן" שנדד למקום מאזור תימן ובהמשך, בתקופת האימפריה הביזנטית קיבלו על עצמם את הנצרות. ב-636, לחמו בני השבט לצד הביזנטים בקרב הירמוך, ניגפו עימם בקרב והיישוב ננטש.

ב-1878 הגיעו לאזור מהגרים צ'רקסים מהקווקז ויישבו את המקום מחדש. בניגוד לכפרים הצ'רקסים האחרים ברמת הגולן, מומסיה נחלק בפועל לשני יישובים שונים. החוקר הגרמני גוטליב שומאכר ציין בספרו "הגולן" את המקום כאחת מההתיישבויות הצ'רקסיות ברמת הגולן. בסקר שערך בין השנים 1884-1885 הוא מציין 82 בקתות בכפר ואוכלסיה של כ-330 תושבים בני עשר ומעלה:

במהלך מלחמת ששת הימים נכבש הכפר על ידי צה"ל וחרב. במהלך מלחמת יום הכיפורים הווה האזור זירת קרב בין חטיבת השריון הסורית ה-43 לבין חלקים מגדוד 82 של צה"ל ובמהלכו כשלו הסורים בכיבוש הכפר.

==ראו גם==
* ההתיישבות הצ'רקסית ברמת הגולן

==קישורים חיצוניים==
* רשימת הכפרים ברמת הגולן - סטטוס 
* [https://web.archive.org/web/20131007070248/http://www.shishibagolan.co.il/htmls/page_352.aspx?c0=16549&bsp=15594 גוטליב שומאכר אבי סוקרי הגולן] 

קטגוריה:יישובים צ'רקסיים נטושים ברמת הגולן
מגה לקס

מגה לקס (בסרבית: КК Мега Лекс) היא קבוצת כדורסל סרבית מהעיר בלגרד. המתמודדת בליגת העל הסרבית, בליגה האדריאטית ובליגת האלופות. 

== היסטוריה ==
הקבוצה הוקמה בשנת 1998 בשם "אבאלה אדה". במשך השנים השתנה שם הקבוצה בהתאם לשם הספונסר. ומאז שנת 2004 השתנה שם הקבוצה ל"מגה באסקט" בעקבות רכישתה על ידי איש העסקים מישקו רז'נטוביץ'. 

בסיום עונת 2004/05 העפילה הקבוצה לליגה הבכירה. בשנת 2009 התמזגה הקבוצה עם קבוצת הצמרת "ויזורה" ומאז שמה "מגה ויזורה". בעקבות האיחוד אירחה הקבוצה בהיכל ויזורה המכיל 1,500 מקומות. בעונת 2013/14 במסגרת הליגה האדריאטית נדדה הקבוצה 45 קילומטרים מזרחה לעיר סמדרבו, כדי לארח בהיכל סמדרבו המכיל 2,600 מקומות. מאז תחילת עונת 2014/15 שינתה הקבוצה את שמה למגה לקס, וצבעיה לורוד/כחול. כמו כן מארחת את כל משחקיה באופן קבוע בהיכל פינקי בעיר סרמסקה מיטרוביצה, המכיל 3,000 מקומות.

בשנת 2010, החתימה הקבוצה את מאמן נבחרת הנוער של סרביה, ולדה ווקוייצ'יץ'. בעונת 2010/11 השתלבה הקבוצה לראשונה בתולדותיה בפלייאוף העליון. בנוסף לכך, מלך הסלים של הליגה היה שחקן הקבוצה ברנקו מיליסבלביץ'. בעונת 2012/13 הגיעה הקבוצה עד לחצי גמר הגביע הסרבי ולחצי גמר הפלייאוף. בעונות 2013/14, 2014/15 הגיעה הקבוצה עד לגמר הגביע הסרבי והפסידה פעמיים לקבוצת הכוכב האדום בלגרד. בעונת 2015/16 זכתה לראשונה בתולדותיה בגביע הסרבי בניצחון על פרטיזן בלגרד.

במסגרת האירופאית, בעונת 2008/09 השתתפה הקבוצה בליגה הבלקנית, בו הגיעה הקבוצה עד לשלב חצי הגמר, והפסידה לקבוצת רילסקי ספורטיסט הבולגרית 83-81. ובמשחק על המקום השלישי ניצחה את קבוצת פני אינדוסטריס המקדונית 60-78. בעונת 2013/14 החלה להשתתף הקבוצה לראשונה במסגרת הליגה האדריאטית.

==תארים והישגים==
*הליגה הסרבית: 
**גמר: 2021
*הגביע הסרבי: 
**זכייה: 2016
**גמר: 2014, 2015
**חצי גמר: 2013
*הליגה האדריאטית
**גמר: 2016
*הליגה הבלקנית:
**חצי גמר: 2009

==קישורים חיצוניים==

* 

קטגוריה:בלגרד: קבוצות כדורסל
חוות הרוח בהר בני רסן

תקריב של הטורבינות
חוות הרוח בהר בני רסן היא חוות רוח של עשר טורבינות רוח לייצור חשמל, השוכנת בגובה של 1,050 מטרים מעל פני הים על הר בני רסן במרכז רמת הגולן.

==היסטוריה==
היוזמה להקמת החווה החלה בשנת 1984 כתוצאה משיתוף פעלה של אגודת המים האזורית "מי גולן", משרד האנרגיה והשירות המטאורולוגי הישראלי. רמת הגולן והר חרמון נסרקו כדי למפות את משטר הרוחות השורר בהם, וקו התלים הישראלי הסתמן כבעל תנאים אופטימליים לניצול אנרגיית הרוח. טורבינה נסיונית בודדת הוקמה בשנת 1985 על הר בני צפת שליד אלוני הבשן, מקום בו מהירות הרוח הממוצעת היא 7.2 מטרים לשנייה. בשנת 1992 הוקמה חוות הרוח על הר בני רסן שבו מהירות הרוח הממוצעת מגיעה ל־8.2 מטרים לשנייה בממוצע. עלות הקמת החווה עמדה על כ־6 מיליון דולר. הטורבינה הבודדת בהר בני צפת נפלה במהלך חורף 1993 אך הוקמה מחדש.

==מאפיינים==
בחוות הרוח 10 טורבינות מדגם Floda 600 של חברת Windtec, הניצבות במרחק של 100 מטרים זו מזו לאורך ציר דרום־צפון. גובה כל טורבינה הוא 30 מטרים ומשקל העמוד הנושא אותה הוא 70 טונות. כל רוטור עשוי משלושה להבי פיברגלס. אורכו של כל להב הוא 18 מטרים ומשקלו 1,200 ק"ג. לכל טורבינה מערכת ייצור חשמל נפרדת הכוללת גנרטור בהספק של 600 קילו ואט. סך הכל מייצרת החווה חשמל בהיקף 12 מיליון קילו־ואט־שעה בשנה, הנמכר לחברת החשמל, ומשמש בראש וראשונה את מפעלי ויישובי הסביבה. הכנסותיה השנתיות של החווה עומדות על כמיליון דולר.

==קישורים חיצוניים==

* 

קטגוריה:רמת הגולן: מבנים
קטגוריה:ישראל: חוות רוח
קטגוריה:רכס בשנית
Leafpad

Leafpad היא תוכנת קוד פתוח לעריכת טקסט, המיועדת ללינוקס, BSD ו-Maemo.

התוכנה מאפשרת לערוך קובצי טקסט וכן מאפשרת קידוד תווים.
ייעודה הוא ליצור עורך טקסט קל ופשוט. התוכנה קיימת כברירת מחדל של עורכי הטקסט בשולחנות העבודה של LXDE וXubuntu גרסה 11.10. 

Leafpad היא תוכנה חופשית, ומשוחררת תחת הרישיון הציבורי הכללי של גנו.

==קישורים חיצוניים==

* 

קטגוריה:עורכי טקסט
קטגוריה:תוכנה חופשית
קטגוריה:תוכנות שהושקו ב-2004
עורך טקסט

עורך טקסט היא תוכנה המיועדת לעריכת קובצי טקסט. עורכי טקסט פשוטים שונים ממעבדי תמלילים (כגון Microsoft Word) בהיותם יכולים להציג תוכן כל קובץ, ובהיותם מעוטי יכולות ברמת עיצוב התוכן. אי אפשר, לדוגמה, להוסיף בהם לתמליל תמונות, שרטוטים, תמליל אוטומטי וכדומה. 

יתרונם של עורכי הטקסט על מעבדי התמלילים הוא בצריכה נמוכה של משאבי מחשב ובמחירם הנמוך. ביחס לכלל תוכנות עריכת הטקסט קיימות תוכנות קלות יחסית ובעלות פונקציות מועטות (כגון פנקס רשימות ו-Leafpad), ישנם עורכים מתקדמים מעט יותר כמו Notepad++ ומאידך, קיימות תוכנות מרובות אפשרויות וכבדות יותר, שההבדל בינן לבין מעבד תמלילים אינו ברור.

עורכי הטקסט באים בדרך כלל כחלק מהתוכנות הבאות עם מערכת ההפעלה. לעיתים באות תוכנות אלו כחלק מחבילות תוכנה המיועדות לטיפול בקוד המקור של שפות תכנות. ניתן גם לשנות הגדרות תוכנה באמצעות שימוש בעורך טקסט.

לטיפול בקבצים גדולים (עד 2 מיליארד שורות) נוצר עורך טקסט מיוחד "EmEditor".

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
רוזי הנטינגטון-וייטלי

רוזי אליס הנטינגטון-וייטלי (באנגלית: Rosie Alice Huntington-Whiteley; נולדה ב-18 באפריל 1987) היא דוגמנית ושחקנית בריטית ממוצא יהודי. נודעת בשל כיכובה בסרט "רובוטריקים 3", וכמלאכית של מותג ההלבשה התחתונה ויקטוריה'ס סיקרט.

==ביוגרפיה==
הנטינגטון-וייטלי נולדה בפלימות', אנגליה, שבממלכה המאוחדת להוריה פיונה (לבית ג'קסון) מאמנת כושר, ולצ'ארלס, שמאי. סביה היו ממשפחות נוצריות ממוצא אנגלי. אולם סבתה של אמהּ, אניד כהן, הייתה ממשפחה של יהודים-פולנים שנמלטו בשנות ה-70 של המאה ה-19 מתנאי החיים הקשים והפוגרומים בפולין אל בריטניה. סבתה מצד אביה, גיליאן, גם היא הייתה ממשפחה יהודית מסאסקס. אבי סבה היה הברון הרברט הנטינגטון-וייטלי, פוליטיקאי אנגלי.

הנטינגטון-וייטלי גדלה בחווה ליד טביסטוק שבדבון. התקבלה לסוכנות הדוגמנות "פרופיל" בשנת 2003 במהלך לימודיה בטביסטוק קולג'.

== קריירה ==
=== כדוגמנית ===
עבודת הדוגמנות הראשונה שלה הייתה בגיל 16 עבור חברת האופנה לוי'ס. בשנת 2004 הצטלמה עבור אברקרומבי אנד פיץ'. פרסומה העיקרי בעולם האופנה בא לאחר שייצגה בשנת 2008 את עונת הסתיו/חורף של חברת ברברי.

הנטינגטון-וייטלי הופיעה כנערת שער בשורה של מגזינים מובילים, בהם "ווג" הבריטי (מרץ 2011), "FHM", "GQ" ו-"Elle". במאי 2011 נבחרה על ידי מגזין "Maxim" לאישה הסקסית בעולם.

ביולי 2011 נבחרה להציג את הבושם החדש של ברברי בודי, לצד השחקן סם ריילי.

=== כשחקנית ===
ביוני 2010 ליהק אותה הבמאי האמריקאי-יהודי מייקל ביי לשובר הקופות השני הכי המצליח ב-2011 "רובוטריקים 3: אפלת הירח" (במקום מייגן פוקס), לאחר ששניהם שיתפו פעולה בעבר, ב-2006 בפרסומת בשם "אלף פנטזיות" עבור ויקטוריה'ס סיקרט.
בסרט זה הופיעה בתפקיד קארלי ספנסר חברתו החדשה של סם ויטוויקי אותו מגלם שיה לה-באף.

בשנת 2015 השתתפה בסרט הפעולה הפוסט-אפוקליפטי "מקס הזועם: כביש הזעם" בכיכובה של שרליז ת'רון.

== חיים אישיים ==
החל מאפריל 2010 הנטינגטון-וייטלי במערכת יחסים עם השחקן הבריטי ג'ייסון סטיית'האם. ביוני 2017 נולד לזוג בן. בפברואר 2022 נולדה לבני הזוג בת.

==קישורים חיצוניים==

* [https://web.archive.org/web/20140223010857/http://lifestyle.nana10.co.il/Article/?ArticleID=780245 דוגמנית לשבת: רוזי הנטינגטון ווייטלי], באתר נענע10, 19 בפברואר 2011
* 
* [https://web.archive.org/web/20140221220650/http://www.sratim.co.il/profileview.php?id=149496 רוזי הנטינגטון-ווייטלי], באתר "סרטים"

==הערות שוליים==

קטגוריה:דוגמניות אנגליות
קטגוריה:שחקניות קולנוע וטלוויזיה אנגליות
קטגוריה:מלאכיות ויקטוריה'ס סיקרט
קטגוריה:בריטים ממוצא יהודי-פולני
קטגוריה:בריטיות שנולדו ב-1987
קטגוריה:בריטים שנולדו ב-1987
מאסאקי קובאיאשי

מאסאקי קובאיאשי (באנגלית: Kobayashi Masaki; ביפנית: 小林 正樹; 14 בפברואר 1916 – 4 באוקטובר 1996) היה במאי קולנוע יפני מפורסם מתקופה שלאחר מלחמת העולם השנייה. הוא זכה לאהדה בעולם המערבי ובמספר פרסים (בפסטיבל ונציה ועוד). הוא זכור פחות בגלל הטכניקה של סרטיו ויותר בגלל שביקר באופן חסר רחמים את הצד האפל של החברה היפנית במיוחד כפי שהתבטא במלחמה.

==קורות חייו==
מאסאקי נולד ב-1916 באי הוקאידו. למד באקדמיה היסטוריה של אומנות מזרחית ואסייתית החל משנת 1933, הוא הצטיין בלימודיו ונלקח תחת חסותו של פרופסור בכיר בשם יאיצ'י אייזו. כשמלחמת העולם השנייה אימה לפרוץ, מאסאקי הרגיש שבתקופה כזאת לימודים אקדמיים הם טפלים. רצונו היה להשאיר את חותמו בהיסטוריה, לכן פנה לתעשיית הקולנוע. עם תחילת המלחמה נשלח לחזית הקרב במנצ'וריה וב-1944 הועבר לריוקיו שם חווה את סופה של המלחמה. שלא כמו הסנטימנטים של בני עמו באותה תקופה, קובאיאשי היה פציפיסט והתנגד למלחמה גם במהלכה, אותה ראה כמיותרת וחסרת טעם. לאורך כל המלחמה סירב קובאיאשי להתקדם מעל לדרגת טוראי. לאחר תבוסת יפן קובאיאשי נתפס על ידי האמריקאים ושהה במחנה ריכוז באוקינאווה. ב-1946 עם סיום המלחמה חזר לתעשיית הקולנוע ועבד תחת המנטור הקולנועי שלו קייסוקה קינושיטה.

==סרטים ידועים (המשך ביוגרפיה)==
תמימות וטוהר, הם נושאים שמאסאקי הרבה לעסוק בהם לאורך כל הקריירה שלו. הסרט הראשון שבו מאסאקי התרחק מקינושיטה הוא "החדר בעל הקירות העבים", הסרט דיבר גלויות על מחשבות של פושעי מלחמה, מה שהדאיג את הסטודיו שבו הופק הסרט ולכן יציאתו של הסרט לאקרנים נדחתה במספר שנים עד שיצא לאור בשנת 1956 וזכה ב"פרס השלום התרבותי". בסרטיו הבאים קובאיאשי דשדש בין סגנונו שלו לבין זה של קינושיטה עד יציאתה לאקרנים של טרילוגיית המצב האנושי (The Human Condition) שזיכה אותו בפרס יוקרתי בפסטיבל ונציה של 1960 והעלה אותו לרשימת הבמאים החשובים בקולנוע של המאה העשרים. הטרילוגיה המבוססת על הנובלה של ג'אמפיי גומיקאווה ומבוססת על המצב ש"הדרך לגיהנום רצופה בכוונות טובות", מספרת על פציפיסט בעל כורחו שנאלץ להתגייס לצבא ולהתאכזר לכפופים לו ולאסירים סינים, ולבסוף מקבל מוניטין של פושע מלחמה כשנתפס על ידי הסובייטים. קובאיאשי נעשה יותר ויותר מינימליסטי בסרטים שבאו אחר כך, הידועים שבהם הם ספוקו (1962), קאוואידאן (1964), ומרד (1967). החל משנות השבעים ביים פחות ופחות סרטים עד שלבסוף פרש. מאסאקי קובאיאשי מת מהתקף לב ב-1996.

==קישורים חיצוניים==

* 

קטגוריה:בוגרי אוניברסיטת ואסדה
קטגוריה:במאי קולנוע יפנים
קטגוריה:פציפיסטים
קטגוריה:יפנים שנולדו ב-1916
קטגוריה:יפנים שנפטרו ב-1996
עורך דין חברתי

עורך דין חברתי (ידוע גם כעורך דין לשינוי חברתי, עורך דין ציבורי או cause lawyer) הוא עורך דין העושה שימוש במשפט לצורך קידום שינוי חברתי.

עריכת דין חברתית מתוארת בפשטות כפרקטיקה של "עריכת דין למען הטוב" או שימוש בחוק כדי להעצים את בני השכבות החלשות של החברה.

עריכת דין חברתית נעשית לעיתים קרובות ללא תשלום (פרו בונו), ותכופות מבצעיה הם עורכי דין פרטיים או עורכי דין המועסקים בידי ארגונים שמטרתם לספק שירות ציבורי משלים לסיוע המשפטי הניתן על ידי המדינה. במקרים רבים אין מדובר בסיוע משפטי משלים לשירותים אותם מספקת המדינה, והשינוי מושג דווקא ביריבות משפטית מול המדינה כשבית המשפט הוא זה שמכריע.

עורכי ועורכות דין חברתיים יהיו מעורבים יותר בחקיקה חברתית וישמשו כלי עזר של המחוקקים בקידום חקיקה שכזו. עם זאת רוב עורכי הדין ועורכות הדין החברתיים נוטים להיות יריבים כלפי המדינה וכלפי חברות מסחריות גדולות.
==ראו גם ==
* פרו בונו - לטובת הציבור
* ידיד בית המשפט
* הסיוע המשפטי במשרד המשפטים
* פעיל זכויות אדם

==קישורים חיצוניים==
* [https://law.tau.ac.il/law-HP/Law_Social_Change מעשי משפט - כתב עת למשפט ולתיקון חברתי]
* [https://web.archive.org/web/20120101232126/http://www.clb.ac.il/law/humanrights/clinics.htm הקליניקות המשפטיות של המרכז האקדמי למשפט ועסקים ברמת גן]
* [http://law.haifa.ac.il/clinics/ הקליניקות למשפט ושינוי חברתי באוניברסיטת חיפה]
* [http://www.israelbar.org.il/article.asp?catID=167 שכר מצווה - פרויקט הסיוע המשפטי פרו בונו של לשכת עורכי הדין]
* 
* 
* 
* 
* 
* נטע זיו, [https://web.archive.org/web/20131008110531/http://www.clb.ac.il/journal/aly_mishpat/a2/ZIV.pdf מה בין עריכת דין, צדק חברתי ולימודי משפטים]
* 
* 

*
*
*
קטגוריה:פעילים חברתיים
שוק ספיטלפילדס הישן

שוק ספילטפילדס הישן
250px
שוק ספיטלפילדס הישן (באנגלית: Old Spitalfields Market) הוא מבנה שוק מקורה בשכונת ספיטלפילדס שברובע טאוור האמלטס של העיר לונדון בסמוך לסיטי של לונדון. השוק, הקדום בשוקי לונדון הפעיל כיום, החל לפעול בשנת 1638 ובשנת 1991 עבר למבנה חדש.

==היסטוריה==
שוק ספיטלפילדס החל לפעול באתר בשנת 1638 עת שהמלך צ'ארלס הראשון נתן רישיון לסוחרים למכור בשר, עופות ו"שורשים" בשדות ספיטל (Spittle Fields - מילולית "ספיטל פילדס") - אזור כפרי מחוץ לתחומי העיר לונדון באותה עת. 
השוק הפסיק את פעולתו בתקופת הקומונוולת' של אנגליה תחת שלטונו של אוליבר קרומוול, וחזר לפעול בעקבות צו מלכותי של המלך צ'ארלס השני לאחר השבת המלוכה.

המבנה שהוקם, בין הרחובות קריספין (Crispin Street) במערב, לם (Lamb Street) בצפון, רד ליון (Red Lion Street) במזרח וסמטת פאטרנוסטר (Paternoster Row) בדרום, המשיך לשאת את השם "ספיטלפילדס" (שדות ספיטל")

מבני השוק הוקמו בין השנים 1885–1893 בתכנונו של האדריכל ג'ורג' שרין עבור רוברט הורנר, בעל השטח. עלות הבנייה הגיעה ל-80,000 ליש"ט. בשנת 1920 הועברה הבעלות לתאגיד העיר לונדון. המבנה הורחב בשנת 1926 לכיוון מערב, תוך שהוא עולה על שטחי רחוב קריספין ורחוב גאן (Gun Street). 

בשנת 1991 עברה מכירת הירקות והפירות הסיטונאית לשוק ספיטלפילדס החדש. מבנה השוק הישן הפך לאתר תיירות ובו ממכר עתיקות ומוצרי אופנה. דיירים המתגוררים בחלק המערבי של השוק התנגדו לעבודות הפיתוח של חלק זה שהוצעו על ידי תאגיד לונדון. בעקבות מאבק משפטי, בו זכה התאגיד, מונה האדריכל נורמן פוסטר לתכנן מחדש את החלק המערבי של השוק, וזה שופץ, הוקמו בו אתרי הסעדה וחנויות, ושוק עבודות יד שמכונה כיום "שוק הסוחרים" (Traders Market).

==ראו גם==
*שוק ספיטלפילדס החדש

==קישורים חיצוניים==

* 

* [https://web.archive.org/web/20070312061700/http://www.museumoflondon.org.uk/learning/features_facts/digging/people/s1.html אתר מוזיאון העיר לונדון - מידע על החפירות הארכאולוגיות שבוצעו באתר השוק]

קטגוריה:לונדון: שווקים
קטגוריה:לונדון: מבנים רשומים דרגה II
קטגוריה:טאוור האמלטס
שוק ספיטלפילדס החדש

שוק ספיטלפילדס החדש (באנגלית: New Spitalfields Market) הוא שוק הממוקם בשכונת לייטון שברובע וולת'אם פורסט, שבמזרח לונדון. שוק זה נפתח בשנת 1991 והועבר אליו המסחר הסיטונאי בפירות וירקות שפעל קודם לכם בשוק ספיטלפילדס הישן. השוק הוא הגדול שבשווקים הסיטונאיים בממלכה המאוחדת.

בשוק 115 דוכני פירות, ירקות ופרחים (בשטח כולל של 28,700 מ"ר), ומתקני השוק כוללים מחסנים נרחבים, חדרי קירור, חדרי הבשלה וחדרי אריזה.

מבני השוק כוללים מתקנים עבור חברות הסעדה וכן שטחי משרדים בגודל 900 מ"ר.

במערב מתחם השוק זורם נהר לי הישן.

==ראו גם==
* שוק ספיטלפילדס הישן

==קישורים חיצוניים==

* 

קטגוריה:לונדון: שווקים
קטגוריה:וולת'אם פורסט
אברהם זולצבך

אברהם זולצבך
פרופסור אברהם זולצבך (בגרמנית: Abraham Sulzbach; 1838, המבורג − 1925, פפד"מ) היה חוקר יהדות ומתרגם ספרים עבריים לגרמנית.

נולד בהמבורג. את לימודיו במדעי היהדות החל זולצבך בעיר הולדתו המבורג אצל רב העיר אנשל שטרן והמשיך אצל הרב יצחק דב במברגר בווירצבורג. זולצבך נרשם ללימודים באוניברסיטת הומבולדט בברלין, שם הוא למד פיסול אצל מקס לנדסברג.

אחרי שסיים בהצלחה את לימודיו היה זולצבך מורה ועבד כמה עשרות שנים ב-Israelitische Realschule בפרנקפורט שהוקם על ידי שמשון רפאל הירש.

חתנו היה ר' שמעון כהן מפרנקפורט, שתולדותיו מסופרות בספר "ר' שמעון כהן מפרנקפורט", מהדורה מתוקנת, ירושלים תשס"ו.

אברהם זולצבך פרסם ספרים וכתבים רבים על נושאים שונים ביהדות: על קהלת, שירה יהודית וכן סידור לפורים. כמו כן הוא כתב על מוסר של היהדות. נוסף על כך תרגם זולצבך כתבים עבריים רבים לגרמנית.

== פרסומיו==
* חוסן ישועות: כולל שני קונטרסים מעותקים מתוך כ"י ... א. תיקון כתובה מראבי"ה -- ב. ביאור הגט מר' שמעון מקינון. פרנקפורט על נהר מיין: י. קויפפמאנן, תרס"ו.
* פירוש על איוב : ... מן כ"י בעקד ספרים העירוני דהאמבורג 37 NO. פרנקפורט על נהר מיין, תרע"א.
<div style="direction: ltr;">
* Abraham Sulzbach: Die poetische Literatur (vom siebenten bis zum siebzehnten Jahrhundert). In: Jakob Winter; August Wünsche (Hg.): Die jüdische Litteratur seit Abschluß des Kanons 3: Die poetische, kabbalistische, historische und neuzeitliche Litteratur. Trier 1896, S. 1-216.
* Die Ethik des Judentums: Auszüge aus dem „Buche der Frommen“ (sefer hahasid¯im) des R. Jehuda Hachassid. Zusammengestellt und übersetzt von Abraham Sulzbach. Frankfurt a. M.: Sänger & Friedberg 1923
</div>

==קישורים חיצוניים==
* 
* 

קטגוריה:חוקרי יהדות
קטגוריה:יהודים גרמנים
קטגוריה:מתרגמים גרמנים
קטגוריה:מתרגמים מעברית לגרמנית
קטגוריה:ילידי 1838
קטגוריה:נפטרים ב-1925
קטגוריה:תלמידי הרב יצחק דב במברגר
יאיר רמתי

יאיר רמתי (נולד ב-25 באפריל 1954) הוא מהנדס ישראלי, שעמד בראש מנהלת חומה במשרד הביטחון.

==ביוגרפיה==
רמתי הוא בעל תואר ראשון בהנדסת אווירונאוטיקה בהצטיינות מהטכניון (1976), ומוסמך בהנדסת אווירונאוטיקה מהטכניון (1982). שירת בצה"ל בשנים 1976–1981 בתפקיד טכנולוגי, שכלל ניתוח והערכת ביצועים של מערכות נשק מתוצרת הגוש המזרחי, הוא נושא דרגת סגן-אלוף במילואים.

ב-1981 החל לעבוד בתעשייה האווירית, שימש מהנדס בכיר בתחום הערכת תפקוד טילים וחיישנים, ניהוג ובקרה ובפיתוח בדיקות וטלמטריה. כיהן כראש פרויקט הטיל "חץ 2" וכמנהל מפעל מלמ בחטיבת מערכות טילים וחלל של החברה, על פועלו בתפקיד זה זכה ב-2003 בפרס ביטחון ישראל והמפעל זכה בפרס הלאומי לאיכות בתעשייה, בשנים 2006–2011 כיהן כסמנכ"ל השיווק של החברה.

בתחילת 2012 נכנס לתפקידו כראש מנהלת חומה. בזמן כהונתו היה אחראי על פיתוח מערכות להגנה מפני טילים:
* כיפת ברזל
* שרביט קסמים
* חץ 3

בדצמבר 2015 הודח מתפקידו, שבועיים לאחר ניסוי מוצלח ב"חץ 3", בעקבות עבירת ביטחון מידע - החזקת מידע מסווג במחשבו האישי.

במרץ 2018 מונה ליו"ר דירקטוריון חברת אר.אס.אל אלקטרוניקה (RSL Electronics), חברה המספקת מערכות בקרה ודיאגנוסטיקה למערכות צבאיות, תעופתיות ולמערכות אנרגיה.

==קישורים חיצוניים==
*
*[https://web.archive.org/web/20131008014727/http://imda.org.il/Hebrew/About/board.asp?boardId=28 יאיר רמתי] באתר העמותה הישראלית להגנה בפני טילים
* .
מכתביו
* שחר שוחט ויאיר רמתי, [https://www.idf.il/%D7%90%D7%AA%D7%A8%D7%99-%D7%99%D7%97%D7%99%D7%93%D7%95%D7%AA/%D7%9E%D7%A8%D7%9B%D7%96-%D7%93%D7%93%D7%95/%D7%91%D7%A7%D7%A8%D7%95%D7%91-%D7%9E%D7%9C%D7%97%D7%9E%D7%AA-%D7%A8%D7%95%D7%A1%D7%99%D7%94-%D7%90%D7%95%D7%A7%D7%A8%D7%90%D7%99%D7%A0%D7%94/%D7%9C%D7%A7%D7%97%D7%99%D7%9D-%D7%95%D7%AA%D7%A6%D7%A4%D7%99%D7%95%D7%AA-%D7%A8%D7%90%D7%A9%D7%95%D7%A0%D7%99%D7%95%D7%AA-%D7%9E%D7%94%D7%9E%D7%A2%D7%A8%D7%9B%D7%94-%D7%94%D7%90%D7%95%D7%95%D7%99%D7%A8%D7%99%D7%AA-%D7%95%D7%94%D7%A4%D7%A2%D7%9C%D7%AA-%D7%94%D7%90%D7%A9-%D7%9E%D7%A0%D7%92%D7%93-%D7%91%D7%90%D7%95%D7%A7%D7%A8%D7%90%D7%99%D7%A0%D7%94-%D7%AA%D7%90-%D7%9C-%D7%9E%D7%99%D7%9C-%D7%A9%D7%97%D7%A8-%D7%A9%D7%95%D7%97%D7%98-%D7%95%D7%99%D7%90%D7%99%D7%A8-%D7%A8%D7%9E%D7%AA%D7%99/ לקחים ותצפיות ראשוניות מהמערכה האווירית והפעלת האש מנגד באוקראינה], בין הקטבים, גיליון 37, 22 בספטמבר 2022.

==הערות שוליים==

קטגוריה:זוכי פרס ביטחון ישראל: עובדי התעשייה האווירית לישראל
קטגוריה:התעשייה האווירית לישראל: מנהלי מפעלים
קטגוריה:ראשי מנהלת חומה
קטגוריה:מהנדסי אווירונאוטיקה ישראלים
קטגוריה:מפעל מלמ: אישים
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1954
More Monsters and Sprites

More Monsters and Sprites (בתרגום חופשי: "עוד מפלצות ושדונים") הוא מיני אלבום, השלישי במספר של מפיק ההאוס והדאבסטפ סקרילקס. האלבום, שנחשב אלבום המשך (או אלבום רמיקסים) לקודמו, מכיל ברובו רמיקסים ללהיט מהאלבום הקודם - Scary Monsters and Nice Sprites, כמו כן גם 3 קטעים חדשים.

האלבום יצא לאור לאתר Beatport ב-7 ביוני 2011, לiTunes ב-21 ביוני 2011, ויצא כדיסק ב-17 בינואר 2012. גרסת האייטיונס כוללת גם כבונוס קליפ לסינגל מהאלבום הקודם, Rock N Roll (Will take you to the mountain).

== רשימת שירים ==

==קישורים חיצוניים==

קטגוריה:אלבומי המשך
קטגוריה:אלבומי דאבסטפ
קטגוריה:מיני-אלבומי חברת אטלנטיק רקורדס
חומצה טרפתלית

חומצה טרפתלית (Terephthalic acid) או חומצה פרה-פתלית היא חומצה קרבוקסילית ארומטית שנוסחתה C<sub>8</sub>H<sub>6</sub>O<sub>4</sub>. המולקולה בנויה מטבעת בנזן אליה קשורות שתי קבוצות חומציות בעמדה פרה (על שני פחמנים בעמדות 1 ו4) זהו איזומר של חומצה פתלית וחומצה איזופתלית. החומר משמש לייצור פולימרים כדוגמת PET שלו מגוון שימושים כייצור בקבוקי משקה וטקסטיל (פליז). בשנת 2006 היה הביקוש העולמי לחומצה טרפתלית 30 מיליון טונות. לחומר מסיסות נמוכה במים ובכהלים, בחימום באוויר חומצה טרפתלית עוברת המראה ב-402°C.

==סינתזה==
חומצה טרפתלית מיוצרת מחמצון של פרה-קסילן על ידי חמצן . תוצר הביניים בתהליך הוא p-Toluic acid (קבוצת מתיל וקבוצת חומצה בעמדות פרה על טבעת הבנזן). בשל אפקט משיכת האלקטרונים על ידי הקבוצה החומצית המתיל הופך ריאקטיבי הרבה פחות ולכן השלב השני בחמצון קשה יותר. בתהליך המסחרי הממס הוא חומצה אצטית והקטליזטור מורכב ממלחי קובלט ומנגן ובתוספת ברום.חמצון פרה-קסילן לחומצה טרפתלית

תוצר ביניים של הסינתזה p-Toluic acid
הניצולת בתהליך הייצור מגיעה ל-95%, לתהליך כמה חסרונות כדוגמת פרוק או שרפה של החומצה האצטית ודה-קרבוקסילציה כלומר איבוד קבוצה חומצית לקבלת חומצה בנזואית.

==המנגנון==
ריאקצית החמצון של פרה-קסילן לחומצה טרפתלית מתקדמת במנגנון של רדיקלים חופשיים. היונים התלת ערכיים של מנגן וקובלט יוצרים רדיקלים של ברום מיוני הברומיד (<sup>-</sup>Br) בתמיסה. הברום סופח אטום מימן מקבוצות המתיל של הקסילן ומשאיר רדיקל שיגיב עם חמצן וימשיך את הריאקציה.
מנגנון הריאקציה הקטליטית ליצירת חומצה טרפתלית

==איזומרים==
חומצה טרפתלית היא אחת משלושה איזומרים של בנזן די-קרבוקסיל שני האיזומרים האחרים הם חומצה פתלית בה תופסות החומצות הקרבוקסיליות את עמדות 1 ו 2 בטבעת הבנזן וחומצה איזופתלית בה מצויות החומצות בעמדת מטה כלומר על פחמנים 1 ו 3.
{|
150px
-
|חומצה פתלית
|חומצה איזופתלית
|חומצה טר-פתלית (מטה-פתלית)
|-
| (ortho-phthalic acid)
| (meta-phthalic acid)
| (para-phthalic acid)
|}

==קישורים חיצוניים==

*[http://www.inchem.org/documents/icsc/icsc/eics0330.htm MSDS] (גיליון בטיחות חומרים) של חומצה טרפתלית (אנגלית)

קטגוריה:ערכים שבהם תבנית בריטניקה אינה מתאימה
טרפתלית, חומצה
טרפתלית, חומצה
קרושבאץ

קרושבאץ (בסרבית קירילית: Крушевац) היא עיר במרכז סרביה. העיר משמשת כמרכז המנהלי של מחוז ראסינה, וב-2011 עמדה אוכלוסייתה כולל בפרוורים על 127,429 נפש. העיר מרוחקת 190 קילומטרים דרומית מהבירה בלגרד. במאה ה-14 הייתה העיר בירת סרביה. מייסדה, המלך לזאר, השאיר אחריו בניינים בסגנון ימי הביניים, כנסייה ואת יקבי רובין.

== ספורט ==
בעיר קיימת קבוצת כדורגל, נפרדק קרושבאץ, המתמודדת בליגת העל הסרבית. ובנוסף קבוצת כדורסל, נפרדק קרושבאץ המתמודדת בליגה הבכירה.

==ערים תאומות== 
* 
* 
* 
* 
* 
* 
* 
* 
* 
* 
* 
* 

==גלריית תמונות==
<gallery>
Lazarica_Church.jpg
Zvonik.jpg
Don Zon kula.jpg
Car Lazar.jpg
Filip Visnjic guslar.jpg
Ks panorama2.jpg
</gallery>

==קישורים חיצוניים==

* 

==הערות שוליים==

*
קטגוריה:סרביה: ערים
קטגוריה:יישובים שהוקמו במאה ה-14
הולבי סיטי

הולבי סיטי (באנגלית: Holby City) היא סדרת טלוויזיה בריטית מסוגת דרמה רפואית בהפקת ה-BBC, המתרחשת בבית החולים הולבי, ועלתה לשידור לראשונה ב-12 בינואר 1999. 

הסדרה הושקה בשנת 1999 כסדרה מקבילה ל"חדר מיון" (Casualty) העוסקת בחיי היום יום בבית החולים, וממשיכה את דרכה גם בהווה לאחר היסטוריה ארוכה של פרסים שונים על הפקתה ועלילותיה.

במהלך הסדרה הופיעו רבים בתפקידי אורח, ובתפקידי צוות בית החולים לוהקו שחקנים ידועים כגון השחקן אדריאן אדמונדסון והשחקניות פטסי קנזיט, רוזי מרסל וג'יין אשר.

העונה ה-22 במספר עלתה לשידור ב-7 בינואר 2020 ותכלול 52 פרקים. בשנת 2008 זכתה הסדרה בפרס באפט"א לטלוויזיה לאופרת הסבון ודרמה בהמשכים הטובה ביותר, ומועמדויות נוספות בשנים <small>2004, 2005, 2006, 2012, 2014, 2016.</small>

==עלילת הסדרה==
מרכז העלילה סובב סביב צוות בית החולים. נושאים שונים מועלים בפרקי הסדרה, יחסי רופאים וחולים, יחסים אישיים וחברויות שונות בין עובדי בית החולים, נושאי האתיקה הרפואית השונים, ועוד המון נגיעות שונות בחיי המטופלים השונים אשר מהווים כנקודות התחלה שוליות למגוון עלילות.

==קישורים חיצוניים==

* 

* [http://www.bbc.co.uk/programmes/b006mhd6 אתר הסדרה באתר ה-BBC]

קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות טלוויזיה רפואיות
קטגוריה:סדרות דרמה בריטיות
עצם המצח

עצם המצח (TA: Os frontale) היא אחת מעצמות הגולגולת. זו העצם הקדמית עליונה בגולגולת, וכמו שאפשר להבין משמה, היא העצם התומכת במצח.

==תיאור==
עצם המצח היא עצם שטוחה, עבה יחסית לשאר עצמות הגולגולת. חלקה העליון הוא בצורת מקטע כדורי, ומהווה את חלקו הקדמי של הקדקוד ואת המצח. חלקה התחתון מהווה את תקרתן של ארובות העיניים וחלק מתקרתו של חלל האף.

מעט מעל לארובת העין בכל צד נמצאת בליטה גרמית המכונה קשת הגבינים (Arcus superciliaris). קשת הגבינים בולטת בגברים יותר מאשר בנשים. מתחת לקשת הגבינים נמצא גת המצח (Sinus frontalis). בין קשתות הגבינים קיימת בליטה המכונה פדחת (Glabella).

בחלקה העליון של עצם המצח יש תפר (Sutura frontalis) המחבר את צדה השמאלי לצדה הימני: אצל תינוקות רכים עצם המצח מפורצת, ויש מרווח בין שני הצדדים. מרווח זה נסגר בשנות החיים הראשונות תוך יצירת התפר.

עצם המצח היא העבה והכבדה שבעצמות הגולגולת, ומהווה גשר בין העצמות שמהוות את קופסת המוח ובין עצמות הפנים. 
==עצמות שכנות==
עצם המצח מופרקת במפרקים פיברוטיים מסוג תפר לעצמות הקודקוד, בחלקה העליון, לעצמות הרקה, לעצם היתד בשני צידי הגולגולת (בשני מפרקים שונים), לעצמות הלחיים, וללסת העליונה.

==שימוש==
בזכות עובייה של עצם המצח, היא החזקה שבעצמות הגולגולת, והיחידה בהן שבעלי חיים רבים, כולל האדם, עושים בה שימוש לתקיפה או התגוננות. להכאה באמצעות עצם המצח יוחדה מילה בשפה העברית - נגיחה. בכדורגל, נעשה שימוש נרחב בנגיחה כדי למסור את הכדור או לשגרו לכיוון השער.

==בבעלי חיים אחרים==
אצל בעלי חיים רבים, שתי הכנפיים של עצם המצח לא מתאחות כמו אצל האדם, והעצם נשארת שטוחה ובמקרים מסוימים בעלת שתי אונות. אצל רוב בעלי חיים המקרינים, בסיס הקרניים הוא בעצם המצח. אצל זוחלים רבים, חלקה העליון של ארובת העיין אינו חלק מעצם המצח, אלא שייכת לעצם או שתי עצמות נוספות, שאינן קיימות אצל היונקים.

בתיאורים של אנשים או דמויי אדם כמו מלאכים או שדים בעלי קרניים, כמו גם בפסל משה של הפסל מיכלאנג'לו, הקרניים בוקעות דווקא מעצמות הקודקוד, בניגוד למציאות הזואולוגית של בעלי חיים מקרינים אמיתיים.

== מבחר תרשימים==
<gallery widths="250px" heights="250px">
Frontal bone.png|תצלום רנטגן של גולגולת אדם. עצם המצח צבועה באדום להדגשה
Gray134.png|עצם המצח, המשטחים החיצוניים
Gray135.png|עצם המצח, המשטחים הפנימיים
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
מצח
עומד הידראולי

נוזל זורם מהמכל העליון למכל שבבסיס תחת לחץ של העומד ההידראולי
עומד הידראולי הוא כמות האנרגיה ליחידת משקל של זורם כלשהו ביחס למשטח גאודזי ונמדד ביחידות של מטרים (לדוגמה: עבור מים היחידות הן מטר מים [m H<sub>2</sub>O]). העומד ההידראולי הוא שילוב של מספר מדדים: גובה הזורם, הלחץ בו שרוי הזורם, מהירות הזורם ומשקלו הסגולי. סכומם הפיזיקלי של כל המדדים הללו מאפשרים לקבוע מדד לעומד ההידראולי של הזורם ומאפשרים לנבא בעזרת חישוב את כיוון זרימתו, שכן זורם יזרום תמיד מעומד הידראולי גבוה לעומד הידראולי נמוך (כדי לפצות על הפסדים בזרימה). 
עומד הידראולי יכול להיות מחושב לפי הנוסחה הנובעת ממשוואת ברנולי:
<math>H=z+\psi+v^2/2g</math>
כאשר:

H - העומד ההידראולי הכולל ביחידות של גובה [למשל, מטר מים]. 

z - גובה הזורם ביחס למשטח כלשהו [למשל, מטר מים]. 

<math>\psi</math> - עומד לחץ. <math>\psi = \frac{p}{\rho \cdot g}</math>. כלומר, <math>\psi</math> שווה ללחץ חלקי צפיפות הנוזל כפול תאוצת הכובד ולכן יכול להימדד ביחידות של גובה (למשל, מטר מים).

<math>v^2/2g</math> - עומד קינטי, הנובע מהאנרגיה הקינטית של הזורם 

לדוגמה: מכל מים בגובה 10 מטרים, הפתוח לאטמוספירה. כאשר מתרחש מצב סטטי ללא זרימה במכל, גובה המים בנקודה הגבוהה ביותר במכל הוא 10 מטרים (<math>z_1=10</math>), אך הלחץ בה שווה ללחץ האטמוספירי, ולכן <math>p_1 =0</math> ולכן גם <math>\psi_1 = \frac{0}{\rho \cdot g}=0</math>. הזורם נייח ולכן גם העומד הקינטי הוא אפס, ומכאן: <math>H_1 = 10+0+0=10m</math> . בנקודה הנמוכה ביותר במכל הגובה הוא <math>z_2=0</math>, אך לחץ המים בה שווה לעשרה מטרים של מים הלוחצים על הנקודה (<math>\psi_2=10m</math>) ומכאן: <math>H_2 = 0+10=10m</math>. ולכן העומד ההידראולי במעלה המכל שווה לעומד ההידראולי בתחתית המכל (<math>H_1 = H_2</math>) ולא מתרחשת זרימת מים בין שתי הנקודות.

אולם אם יפתח נקב בתחתית המיכל, הלחץ בנקב הוא אפס (אטמוספירי) וכל העומד יהפוך לעומד קינטי (מהירות) לפי עקרון טוריצ'לי <math>H_3=H_1=10m=v^2/2g</math> ולכן מהירות הזורם היוצא מהנקב תהיה <math>v=\sqrt{2gH}</math>.

קטגוריה:הידרודינמיקה
פיטר ויספלווי

פיטר ויספלווי ו[[דֶג'אן לאזיץ', צילום: פיי הו]]
פיטר ויסְפֶּלְוִוי (בהולנדית: Pieter Wispelwey; נולד ב-25 בספטמבר 1962) הוא צ'לן הולנדי. בשנת 1992 היה הצ'לן הראשון שקיבל את פרס המוזיקה ההולנדי, הניתן לנגן צעיר ומבטיח בהולנד. ויספלווי נחשב לאחד מגדולי הצ'לנים בעולם.[http://pieterwispelwey.com/].[http://www.abc.net.au/radionational/programs/musicshow/pieter-wi]

== ביוגרפיה ==
===ילדות ולימודים===
פיטר ויספלווי נולד בהרלם וגדל בזאנטפורט. מגיל צעיר מאוד נחשף לצלילי רביעיית המיתרים של אביו, שנגניה החובבים התאמנו בבית משפחת ויספלווי. בשנים הבאות החל ללמוד נגינה בצ'לו באמסטרדם והמשיך אצל פול כץ בארצות הברית ואצל ויליאם פלית' בבריטניה.

=== קריירה מוזיקלית ===
בעשור השלישי לחייו סווג ויספלווי כצ'לן בארוק. הקלטתו הראשונה בשנת 1990, לסוויטות לצ'לו של באך בחברת צ'אנל קלאסיקס, זכתה לשבח. חברת ההקלטות איפשרה לו לבחור הן ברפרטואר הרצוי לו והן בנגנים ובתזמורות שהעדיף. התוצאה הייתה הקלטות של רפרטואר יוצא דופן, כגון סונאטינות לכינור של שוברט, ואלסים, מזורקות ופרלודים של שופן והסונאטות של באך לויולה דה גמבה, באינסטרומנטאציה אישית משלו.

ויספלווי הופיע ברסיטלים באולמות קונצרטים כל רחבי העולם, כגון קונצרטחבאו באמסטרדם, ויגמור הול בלונדון, תיאטר דו שאטלט בפריז, תיאטרו קולון בבואנוס איירס ובית האופרה של סידני. הוא ניגן עם תזמורות והרכבים רבים, עם מנצח ובלעדיו. מיזמים ראויים לציון ללא מנצח הם סיור הקונצרטים וההקלטה של הקונצ'רטי לצ'לו של שומאן ושוסטקוביץ' עם התזמורת הקאמרית האוסטרלית בהנחיית ריצ'רד טונייטי. כמו כן הופיע עם התזמורת הפילהרמונית של רוטרדם, תזמורת רשות השידור הבריטית, התזמורת הסימפונית הלאומית של רוסיה, הקאמרטה אקדמיקה של זלצבורג, התזמורת הקאמרית מאהלר, הפילהרמונית הקאמרית הגרמנית של ברמן ועוד, והקליט עם התזמורת הפילהרמונית של הולנד ועם תזמורת הרדיו הפילהרמונית של הולנד. 

ויספלווי מרוצה לנגן הן בצ'לו מודרני עם מיתרי מתכת או מעי והן בצ'לו בארוק בעל ארבעה וחמישה מיתרים והודות לכך הרפרטואר שלו מקיף יצירות מבאך עד אליוט קרטר. כמי שהורגל מילדות בכלים תקופתיים גורס ויספלווי, כי בתנאים המתאימים, הרבה מן המוזיקה של המאות ה-18 ה-19 נשמעת טוב יותר בנגינה על מיתרי גיד מאשר על מיתרי מתכת. עם זאת, כנגן מעשי ולא טהרן, הוא מנגן בצ'לו מודרני בנסיבות, שבהן הוא נשמע טוב יותר מכלי תקופתי.

== קישורים חיצוניים ==

* 

* [http://lesternoam.wordpress.com/2006/12/22/%D7%95%D7%99%D7%A1%D7%A4%D7%9C%D7%95%D7%95%D7%99-%D7%95%D7%9E%D7%94-%D7%A9%D7%9C%D7%99%D7%9E%D7%93%D7%95-%D7%90%D7%95%D7%AA%D7%99-%D7%A9%D7%A0%D7%99-%D7%9E%D7%95%D7%A8%D7%99%D7%9D/ האתר של נועם לסטר, על פיטר ויספלווי ממבט אישי]
<div class="mw-content-ltr">
* [http://www.cello.org/Newsletter/Articles/wispelwey/wispelwey.htm Interview at cello.org]
</div>

==הערות שוליים==

קטגוריה:צ'לנים הולנדים
קטגוריה:מוזיקאים הולנדים
קטגוריה:הולנדים שנולדו ב-1962
לורנס בראונלי

לורנס בראונלי (אנגלית: Lawrence Brownlee; נולד ב-1972, יאנגסטאון, אוהיו) הוא זמר טנור אמריקאי הקשור במיוחד עם שירת הבל קנטו. 

בשנת 2001 הוא זכה בתחרות לזמרים צעירים במטרופוליטן אופרה, בניו יורק.
הוא קיבל גם פרסים שונים ביניהם את הפרס על שם ריצ'רד טאקר לזמרי אופרה.

הוא ערך את הופעת הבכורה שלו במטרופוליטן אופרה בניו-יורק ב -26 באפריל 2007 וזכה לתשואות על קולו, אך גם לביקורת על כישורי המשחק שלו.

הופיע והקליט עם זמרי אופרה מפורסמים בהם רנה פלמינג וג'ניפר למור.

== קישורים חיצוניים ==

* 

* [http://www.youtube.com/watch?v=AWXpmyqEbBk ביצוע משובח ליצירה Una furtiva lagrima] של גאטנו דוניצטי, באתר יוטיוב.

קטגוריה:זמרי טנור
קטגוריה:זמרי אופרה
קטגוריה:בוגרי אוניברסיטת אינדיאנה בבלומינגטון
קטגוריה:אמריקאים שנולדו ב-1972
ירח שחור (1975)

ירח שחור הוא סרט קולנוע סוריאליסטי של הבמאי הצרפתי לואי מאל שיצא לאור ב-1975 כהפקה צרפתית/גרמנית. הסרט נחשב על ידי חלק מהמבקרים לאחד הסרטים החשובים בפילמוגרפיה של מאל. מעמד זה התגבש בעשור הראשון של המאה ה-21 למרות שרוב מוחץ בקרב הצופים והמבקרים סברו (וחלקם עדיין סבורים) שהסרט כשל במשימתו. הסרט שודר בישראל מספר פעמים בתחילת שנות האלפיים בפינת הצגה שנייה בערוץ הילדים.

==תקציר העלילה==
נערה בלונדינית נוסעת במכונית בדרך שוממת ובטעות דורסת קיפוד שמתהלך באיטיות על הכביש. היא יוצאת מהרכב כדי לברר מה היא דרסה ומשום מה לא חוזרת אליו. מתברר שמתחוללת מלחמת מינים ונראה שידם של הגברים על העליונה. היא בורחת ומגיעה לאחוזה שבה נמצאים חיות ובני אדם תמהוניים.

==רקע היסטורי==
הסרט מושפע בבירור מעליסה בארץ הפלאות. כמו כן ציין מאל שההצלחה של אידאולוגיות נשיות ו"תחייתה" המחודשת של הדת בעשור שקדם להפקת הסרט היוו גורם השפעה גם הן. בסרט ניכרת גם השפעתו של סלבדור דאלי, בדמות הגבינה השווייצרית והנמלים והשפעה של פרויד ויונג. תחומים נוספים המשפיעים על הסרט הם: אלכימיה (חד קרן) לילית (הדמות הראשית בשם לילי והאח האחות לילי) ואסטרולוגיה. לואי מאל סיפר שביסס את הסרט על חלומות שחלם, ושהרכיב את התסריט בדרך האלתור. כמו כן, הסרט נעשה בשנות השבעים, עשור שחווה גל של סרטים מסוגה זו. 

==שחקנים==
בסרט משחקים מספר שחקנים מפורסמים; זהו סרטה האחרון של השחקנית היהודיה מגרמניה תרזה גיזה, שנפטרה זמן קצר לאחר תום הצילומים והסרט הוקדש לה. כמו כן, מככב בסרט, בן טיפוחיו של אנדי וורהול וסמל המין של אותן שנים, ג'ו דלסאנדרו שלא מוציא מילה מפיו לאורך כל הסרט. הדמות הראשית בסרט מגולמת על ידי קתרין הריסון, נכדתו של רקס הריסון.

==דמויות אנושיות==
*לילי (קתרין הריסון) - נערה בלונדינית דמוית עליסה (עליסה מארץ הפלאות).
*זקנה (תרזה גיזה) - זקנה שנמצאת במיטה בחדרה, נוירוטית במקצת. בעלה הוא חולדה בשם המפרי. היא מדברת עם דמות אלמונית דרך רדיו ישן, ומדווחת לו על המתרחש במלחמה ועל מקומות לא קיימים שה"חיילים" כבשו.
*האח והאחות לילי (ג'ו דלסאנדרו ואלכסנדרה סטיוארט) - צמד אחים שלא מוציא הגה כל הסרט. כנראה מנהל בית יתומים בצמוד לאחוזה. בסוף הסרט הם פותחים בסצנת קטטה ארוכה ונעלמים לתוך הרקע.
*ילדים - ילדים וילדות ערומים שרודפים אחרי חזיר ואחר כך מסתבר שיש להם כישרון בשירת אופרה.

===דמויות לא אנושיות===
*חד קרן - חד קרן שלילי רודפת אחריו במשך מחצית מהסרט. כשהיא פוגשת אותו מתברר שבניגוד למיתולוגיה המקובלת הוא די ציני, לא תמים, ובעל חוש הומור.
*פרחים - פרחים שלילי דורכת עליהם בטעות והם מתחילים לבכות.
*חזיר - חזיר במטבח של האחוזה. הוא שומר על כוס גדולה של חלב אותה הוא אוהב. נראה שהוא אומר ללילי את המילה "חלב" בצליל חזירי.

==ביקורת==
הצופים והמבקרים מצאו את הסרט כסובל מבעיות מבניות, ניסיון של ריאליסט לעשות סוריאליזם. שטותי וצביעות. לעומת זאת הסרט זכה להגנה של הפילוסופית סוזן סונטג ושל מספר פסיכולוגים לילדים שמצאו בו טיפול מעניין בנושאים פסיכולוגים. הסרט זכה בשני פרסי סזאר ב-1976; הצלם הידוע סוון ניקוויסט זכה בפרס על הצילום ואנשי הקול לוק פריני ונארה קולרי זכו בפרס על הסאונד.

==קישורים חיצוניים==

* [http://www.tcm.com/this-month/article/180498|0/Black-Moon.html ירח שחור], אתר TCM
* [https://web.archive.org/web/20110617023604/http://www.allrovi.com/movies/movie/black-moon-v85224 ירח שחור], אתר ROVI

==הערות שוליים==

קטגוריה:סרטי 1975
קטגוריה:סרטי פוקס המאה ה-20
קטגוריה:סרטים בצרפתית
קטגוריה:סרטים סוריאליסטים
קטגוריה:סרטים צרפתיים
קונצרט השנה החדשה בווינה

אולם הקונצרטים הגדול של וינה בו מוצג הקונצרט
קונצרט השנה החדשה בווינה (בגרמנית: Das Neujahrskonzert der Wiener Philharmoniker) הוא קונצרט מוזיקה קלאסית שנערך מדי שנה בליל השנה החדשה באולם הקונצרטים של המוזיקפראיין שבווינה על ידי הפילהרמונית של וינה ונחשב לאחד הקונצרטים היוקרתיים בעולם. המופע מצולם ומועבר בשידור ישיר ליותר מ-50 מיליון צופים ב-72 מדינות שונות. המנצח על הקונצרט מוחלף בכל שנה.

== מוזיקה ==
האולם הגדול מעוטר בפרחים כשעתיים לאחר קונצרט השנה החדשה של 2015
המוזיקה העיקרית שמנוגנת בקונצרט היא של משפחת שטראוס - יוהאן שטראוס (האב), יוהאן שטראוס (הבן), יוזף שטראוס ואדוארד שטראוס. בנוסף ליצירות של בני משפחת שטראוס מנוגנות גם יצירות של מלחינים שרבים מהם פעלו באוסטריה ובאימפריה האוסטרו-הונגרית כגון וולפגנג אמדאוס מוצרט, יוזף הלמסברגר הבן, יוזף לאנר, פרנץ שוברט, פרנץ פון סופה, אמיל פון רייזניקק, קארל ציהרר ואוטו ניקולאי (שהקים את התזמורת הפילהרמונית של וינה).
ב-2009 נוגנו בעיקר יצירותיו של יוזף היידן לציון 200 שנה למותו.

בדרך כלל כולל הקונצרט כתריסר יצירות ועוד הדרנים בסוף המופע. סוג היצירות הן ואלסים, פולקות, מזורקות ומארשים. בהדרן הראשון נהוג לנגן פולקה מהירה; ההדרן השני הוא תמיד ואלס הדנובה הכחולה של יוהאן שטראוס הבן; והשלישי תמיד מארש רדצקי של יוהאן שטראוס האב.

משך כל הקונצרט הוא שעתיים וחצי.

הקונצרט מוצג בכל שנה באולם הקונצרטים של המוזיקפראיין. התזמורת מלווה בקבוצות של רקדני בלט ביצירות נבחרות בחלק השני של המופע הרוקדים על רקע נופי וינה ואתרים בולטים באוסטריה. הרקדנים הם בוגרי הבלט של וינה. החל משנת 1980 מעניקה כמתנה העיר סן רמו שבאיטליה פרחים המקשטים את האולם.

== היסטוריה ==
הקונצרט הוצג לראשונה בשנת 1939 באולם הקונצרטים של המוזיקפראיין ונוצח על ידי קלמנס קראוס. זו הייתה הפעם היחידה בה בוצע הקונצרט ב-31 בדצמבר ולא ב-1 בינואר. מיתוג הקונצרט בשנתו הראשונה היה "קונצרט מיוחד" ולא כפי שנקרא היום - "קונצרט השנה החדשה". בקונצרט הראשון נוגנו יצירות שהולחנו אך ורק על ידי יוהאן שטראוס הבן.

בשנת 2009 הוזמן המנצח הישראלי דניאל בארנבוים לנצח על הקונצרט. בהמשך הוזמן לנצח גם בשנים 2014 ו-2022.

== מנצחים ==
אולם הקונצרטים מבחוץ (ה[[מוזיקפראיין)]]
*קלמנס קראוס - 1939, 1941–1945, 1948–1954
*יוזף קריפס - 1946–1947
*ווילי בוסקובסקי - 1955–1979
*לורין מאזל - 1980–1986, 1994, 1996, 1999, 2005
*הרברט פון קאראיין - 1987
*קלאודיו אבאדו - 1988, 1991
*קרלוס קלייבר - 1989, 1992
*זובין מהטה - 1990, 1995, 1998, 2007, 2015
*ריקרדו מוטי - 1993, 1997, 2000, 2004, 2018, 2021
*ניקולאוס הרנונקור - 2001, 2003
*סייג'י אוזאווה - 2002
*מאריס יאנסונס - 2006, 2012, 2016
*ז'ורז' פרטר - 2008, 2010
*דניאל בארנבוים - 2009, 2014, 2022
*פרנץ ולזר-מסט - 2011, 2013, 2023
*גוסטאבו דודאמל - 2017
*כריסטיאן תילמן - 2019, 2024
*אנדריס נלסונס - 2020

==קהל==
הקונצרט הוא אירוע מאוד פופולרי באירופה ומחוצה לה אף יותר. מספר המקומות מוגבל והביקוש לכרטיסים הוא כה גדול שיש להזמינם לפחות שנה מראש. חלק ממקומות הישיבה שמורים במסגרת תוכנית מנויים ומספר משפחות מקומיות מעבירות את זכויותיהן מדור לדור.

==קישורים חיצוניים==

* 

==הערות שוליים==

קטגוריה:אוסטריה: תרבות
קטגוריה:תרבות מוזיקלית
קטגוריה:חגיגות השנה החדשה
קטגוריה:אירועים בחודש ינואר